Title: leie eller eie_nøkkelord

Q: Leie
A: Når du betaler for å få lov til å bo i en bolig som eies av noen andre.

Q: Borettslag
A: En form for bolig hvor du eier retten til å bo der, men ikke selve leiligheten.

Q: Sameie
A: Når du eier leiligheten din selv, men deler eiendommen med andre eiere.

Q: Andelseier
A: En person som eier en andel (en del) i et borettslag og har rett til å bo der.

Q: Fellesareal
A: Områder som alle beboerne i et borettslag eller sameie kan bruke, som for eksempel gang, hage eller vaskerom.

Q: Utleier
A: Personen som eier en bolig og leier den ut til andre.

Q: Sokkelleilighet
A: En leilighet i kjelleren eller underetasjen i et hus.

Q: Låne penger
A: Å få penger fra en bank eller noen andre som du må betale tilbake senere, ofte med renter.

Q: Oppsigelse
A: Når en leieavtale blir avsluttet, enten av utleier eller leietaker.

Q: Forkjøpsrett
A: En rett til å kjøpe en leilighet før andre kan få mulighet til å kjøpe den.

Q: Generalforsamling
A: Et møte hvor alle andelseierne kan delta for å bestemme viktige ting i borettslaget

Q: Styret
A: En gruppe personer som er valgt for å ta beslutninger om drift og forvaltning av eiendommen i et borettslag eller sameie.

Q: Vedlikehold
A: Arbeid som gjøres for å holde noe i god stand, som for eksempel å reparere noe som er ødelagt.

Q: Fasade
A: Yttersiden av en bygning, ofte veggene som vender mot gaten.

Q: Fellesgjeld
A: Gjeld som borettslaget har tatt opp, og som alle andelseierne må være med på å betale

Q: Felleskostnader
A: Pengene du betaler hver måned for å dekke felles utgifter i borettslaget eller sameiet.

Q: Energikostnader
A: Utgifter for strøm, oppvarming eller andre energikilder som brukes i fellesarealene.

Q: Vaktmester
A: En person som har som jobb å ta seg av praktiske oppgaver og vedlikehold i en bygning eller eiendom.

Q: Eierseksjon
A: En del av et sameie som eieren har full kontroll over, for eksempel en leilighet.

Q: Offentlige avgifter
A: Penger man betaler til staten eller kommunen, for eksempel for vann eller renovasjon.

Q: Sikkerhet i eiendommen
A: Når en bank låner penger til en bolig, og boligen kan selges hvis lånet ikke blir betalt.

Q: Renter
A: Ekstra penger du betaler til banken når du låner penger.

Q: Boenhet
A: En bolig som brukes som et hjem, for eksempel en leilighet eller et hus.

Q: Ansiennitet
A: Hvor lenge du har vært medlem i en boligorganisasjon, som for eksempel OBOS eller USBL, noe som gir deg fordeler ved boligkjøp.